JohanHeinsen/ENO huggingface dataset:
Odense Adresse-Contoirs Efterretninger, 1835-02-02
(Indsendt.) En uheldsvanger Tids Genius syntes forsonet. Ufortrøden Stræben og skyldfri Vandel under en rolig Besiddelse, saae sig lønnet i et tarveligt Udkomme og Sundhedens Nydelse i Kredsen af elskelige Børn. Den ældste af disse, en Datter i Ungdommens fulde Blomstren, fandt snart en om Tilbeder, en huld Ven, og ved Alterets Fod lyste Haabets blide Straaler omkring Hymens bekrandsede Par. Glædens Jubler afløstes ved det rolige Livs Sysler, og en stræbsom lids krydrede Løn fordobledes ved den inderligste Kjerligheds Frugt. Glædens Bæger var topmaalt. Alt favnedes det elskede Pant paa fælleds Inderlighed - da Skjebnens Lyn ved Alviisdoms uransagelige Lov, ramte sit Offer og spredte navnløs Vee blandt de Efterladte, som kort for vare rørte af et lignende, skjøndt mindre haardt Stæd, Rudolphine Wright, fød Engelsted, er ikke mere. Ei trøstløs Mages Klager, ei Venners Favnetag, Intet, Intet vækker Det Støv, som Graven dækker, Før Evighedens lyse Dag, Engle-Velkomst til den lille Harald Emil Høst, da han kom tilbage til Himlen d. 25 Januar 1835. Velkommen her til os tilbage. Med hele din Uskyldighed, Du kjælne Flytning, som lod drage Dig af et Suk til Jorden ned, Nu har Du hørt da Brodernavnet Af lille Engle Søster der, og følt Dig af en Fader favnet, Som længes efter Sønnen her. Der og Nu har da smagt dit fromme Hjerte, Det Sødeste, vor Uskyld veed, Hvad hver af os engang begierte, En Moders ømme Kjerlighed. Fortæl os nu dit Juleminde, Dit Jordlivs korte Barne-Dands, Mens lyttende vi alle binde Dig Evighedens Uskylds-Krands. Du Taarer frit derved udgyde Midt i vor Engle-Salighed, Som Ætherregn de skulle flyde, Dugperlende, til Jorden ned Og falde, lindrende hver Smerte, Med Rosendug af Edens Vaar Dybt i din Faders og Moders Hjerte, Sødt lægende dets dybe Saar.
Odense Adresse-Contoirs Efterretninger, 1835-02-02
AVERTISSEMENTS. Efter mange Aars Svagelighed og det sidste Aars haardere Lidelser, indgik til Hvile den 27 d. M., i sit 52de Aar, min saa saare blide og kjære Kone, Cathrine Henrikke, fød Helm. Ved hendes inderlige Kjærlighed og sjeldne qvindelige Dyder, forsødede hun mig i 25 Aar Livet i en Stilling, hvor der for den Samvittighedsfulde gives meget Arbeide, men liden ydre Løn. Savnet af den Eiegode hviler tungt paa mig og 6 elskede Børn. Gudme Skole den 30 Januar 1835. Peter Jerndorff Storm.
Odense Adresse-Contoirs Efterretninger, 1835-02-02
Theatret i Odense. Onsdagen den 4 Februar 1835 opføres: Kampen med Gud for Fædrelandet eller Landstormen i Tyrol, Skuespil i 5 Akter af Ziegler. - Derefter: Wienerne i Berlin, Vaudeville i 1 Akt af Holten.
Odense Adresse-Contoirs Efterretninger, 1835-02-02
NB. Hr. Claussen fra Bremer Stadt=Theater spiller i begge Stykker.
Odense Adresse-Contoirs Efterretninger, 1835-02-02
Fredagen d. 6 Febr. opføres (til Fordeel for Jfr Lichtenstein: Comoedien paa staaende Fod, Lystspil i 1 Akt af Jünger. - Derefter: De to Antoner eller Den dumme Gartner, komisk Syngestykke i 2 Akter. Direktionen.
Odense Adresse-Contoirs Efterretninger, 1835-02-02
Den Skaansomhed og Godhed, hvormed det ærede Publikum modtog mit ringe Talent, giver mig Mod at indbyde alle Kunstens Venner og Velyndere til denne min Benefice=Forestilling, og jeg nærer det Haab, at see et talrigt Publikum. Ærbødigst Paulme Lichtenstein.
Odense Adresse-Contoirs Efterretninger, 1835-02-02
Udpantning. bliver foretaget for Restance af efternævnte Skatter saaledes: for Fattigskatten for Octbr. Qvartal 1834 den 11 Febr. førstk., for Skoleskatten for andet Halvaar 1834 den 16 Febr. førstk., Hvilket herved bekjendtgjøres til Restancedragernes Efterretning. Odense Byefogedcontoir den 29 Januar 1835. G. Klauman. Til Efterretning bekjendtgjøres, at Remonte-Commissionen, i Februar og Marts d. A. ingen Remonteheste indkjøber. Haderslev i Remonte Commissionen den 28 Januar 1835. C. W. v. Düring, Kammerherre, Oberstlieutenant og Præses i Remonte-Commissionen.
Odense Adresse-Contoirs Efterretninger, 1835-02-02
Bal paa Odense Raadstue. Af Jæger=Korpset afholdes et Bal paa Raadstuesalen, Søndagen den 8 Februar, hvortil denne med Øvrighedens Tilladelse er overladt Korpset. Til der at deeltage indbydes, foruden alle Korpsets Medlemmer, de respektive Borgere, og Jndvaanere med Familie, samt enhver honet og anstændig Person. Billetterne kunne Dagen forud erholdes hos Dhrr. Kjøbmand Petersen jun. og Smedemester N. Eibypaa Vestergade, samt Snedkermester Wendelboe i Frue Kirkestræde for 3 Mk. pr. Stk. Direktionen.
Odense Adresse-Contoirs Efterretninger, 1835-02-02
Endnu er til de Brandlidte paa Korshavn indkommet: Til Tjenestefolkene: fra Tjenestefolkene af Bøyden 4 Rbd. 5 Mk. 1 s.; fra Tjenestefolkene af Horne 7 Rbd. 4 Mk. 15 s. - Til Beboerne selv. fra Grønderup Gaard- og Huusmænd 5 Rbd. 5 Mk. 8 s. - Tilsammen 15 Rbd. 5 Mk. 8 s., som med de forud anmeldte 80 Rbd. 1 Mk. 2 s. udgjør ialt 96 Rbd. 10 s., foruden 28 Alen Lærred. Selvbevidsthed om kjærlig Daad, lønne de gode Givere. Auernakøe Præstegaard den 29 Januar 1835. H. Bondo.
Odense Adresse-Contoirs Efterretninger, 1835-02-02
Fortegnelse over de af Oehlenschlægers Skrifter, som til vedføiede betydeligt nedsatte Priser. ere at erholde paa Adressekontoirets Boglade: Samlede Digte, 3 Dele, 3 Rbd.; Øen i Sydhavet, 4 Dele, 3 Rbd.; Aladdin 1 Rbd.; Fiskeren 1 Rbd.; Erik og Abel 48 s.; Væringerne i Miklagard 48 s.; Syngespil, indeholdende Billedet og Busten, og Overilelsen, 40 s.; Trillingbrødrene fra Damask 32 s.; Tordenskjold, Syngespil, 32 s.; Røverborgen 32 s.; Ludlams Hule 32 s.; Faruk 24 s.; Kanarifuglen 24 s.; Ærlighed varer længst 16 s.; Freias Alter 32 s.; Robinson i England 48 s.; Reise, fortalt i Breve til mit Hjem, 2 Dele, 64 s.; Holbergs Jubelfest 16 s.; Program og Tale 16 s.; Fredriksberg, et Digt, 24 s.
Odense Adresse-Contoirs Efterretninger, 1835-02-02
Hos J. Milo faaes: Lærebog i den christelige Sædelære og sammes Historie af Dr. de Wette, oversat af Mag. Scharling. 9 Mk. 8 Sk. heft.
Odense Adresse-Contoirs Efterretninger, 1835-02-02
Om Betydningen af den christelige Kirkes Bekjendelse af Pastor C. C. Boisen, 3 Mk. heft. Herren kommer. Christelig Huuspostil af Dr. Rudelbach. 1ste Hefte, 3 Mk. Bibliothek for Ungdommen, 1ste Hefte. 3 Mk. Ny Samling af Danske Forskrifter af P. J. Seehusen. 4 Mk.
Odense Adresse-Contoirs Efterretninger, 1835-02-02
Kapitels-Taxterne for Fyens Stift fra Aar 1660 til Ru faaes for 2 Mk. hos L. N. Faber.
Odense Adresse-Contoirs Efterretninger, 1835-02-02
Da jeg har taget Borgerskab som Boghandler i Faaborg, anbefaler jeg mig til Dhrr. Skoleforstandere og Lærere i Faaborg og Omegn med at forskaffe Skolebøger samt andre Bøger til de billigste Priser. Faaborg den 30 Januar 1835. E. C. Hay.
Odense Adresse-Contoirs Efterretninger, 1835-02-02
For en duelig Huusholderske er til 1 Mai en Plads ledig paa en Herregaard i Fyen. Adressekontoiret anviser; men uden gode Anbefalinger nytter det ikke at melde sig.
Odense Adresse-Contoirs Efterretninger, 1835-02-02
En troe og skikkelig Pige, som er vant til at tjene paa Landet, kan erholde en Kondition som Kokkepige. Adressekontoiret anviser.
Odense Adresse-Contoirs Efterretninger, 1835-02-02
Hvor en god Kondition for en Farversvend, der er i Besiddelse af gode Anbefalinger saavel om sin Duelighed i Professionen som sædelige Forhold, er at erholde, anviser Adressekontoiret. En stemplet Wienervogn og en dito Postvogn er til Salg. Adressekontoiret anviser. 9de, En udmærket smuk Hingst, mørk af Farve, 3 3/4 Aar gammel, 10 1/2 Qvarteer høi, kan bekommes hos Undertegnede, naar de ærede Liebhavere vilde behage snarest muligt at henvende dem til mig, som foreviser og afslutter Handel om samme. Svendborg den 29 Januar 1835. P. Baagøe junior, Af Umyndiges Midler under Grevskabet Brahesminde Overformynderie kan strax erholdes til Laans 135 Rbd. 53 1/2 s. Sedler og Tegn, naar Vedkommende derom henvende sig til Forvalter Trolle paa Steensgaard pr. Faaborg.
Odense Adresse-Contoirs Efterretninger, 1835-02-02
Af herværende Overformynderies Midler kan strax erholdes til Laans, imod anordningsmænsig Sikkerhed, 93 Rbdlr. 40 s. Sedler og Tegn og 182 Rbdlr. 63 s. rede Sølv, samt til 11 Juni Termin 600 Rbdlr. Sølv, naar man henvender sig til Undertegnede. Nyborg Overformynderie den 24 Januar 1835. B. Sørensen. Gustav F. Esmann.
Odense Adresse-Contoirs Efterretninger, 1835-02-02
Cichorie. Blaae Cichorie a 6 Rbd. pr. 100 Pd. bekommes hos P. Petersen i Odense. Karper. med flere Slags Fisk faaes hos Fiskeren paa Brahetrolleborg.
Odense Adresse-Contoirs Efterretninger, 1835-02-02
En Leilighed omtrent midt i Byen, bestaaende af en Stue, Sovekammer og Kjøkken, ønskes til Leie førstkommende Paaske Flyttetid. Billet, mærket A, bedes aflagt paa Adressekontoiret.
Odense Adresse-Contoirs Efterretninger, 1835-02-02
2 a 3 smukke Værelser til Gaden for en eenlig Person, samt en Leilighed med Kjøkken for en tarvelig Familie inde i Gaarden er at faae til Leie i Gaarden No. 427 paa Nørregade, strax eller til Paaske Flyttetid.
Odense Adresse-Contoirs Efterretninger, 1835-02-02
En Vand- og Veirmølle, med en betydelig Deel Jorder af fortrinlig Bonitet, beliggende i en af Fyens kornrigste Egne, er underhaanden at erholde tilkjøbs. Nærmere Underretning om denne fortrinlige Eiendom erholdes paa Adressekontoiret. Et Bagerie. i en af Fyens Kjøbstæder er paa favorable Vilkaar underhaanden at erholde tilkjøbs eller Leie til Paaske Flyttetid. Billet, mærket Bagerie, bedes indlagt paa Adressekontoiret.
Odense Adresse-Contoirs Efterretninger, 1835-02-02
Landeiendomme til Salg. Flere fortrinlige Landeiendomme af forskjellig Størrelse, beliggende i det Slesvigske, ere at erholde tilkjøbs. Liebhavere behage i portofrie Breve at henvende sig til Østerlinnet Nygaard pr. Hadersleb. J. H. Becker. En Have paa omtrent 4 Skpr. Land, beliggende ved Assistentskirkegaarden, er tilkjøbs. Adressekontoiret anviser. Odense den 9 Januar 1835.
Odense Adresse-Contoirs Efterretninger, 1835-02-02
Ved Proclama af Dags Dato, som vil blive læst inden vedkommende Retter, ere, overeensstemmende med Plakaten af 2 Juni 1819 §. 2, med 12 Ugers Varsel indkaldte Alle og Enhver, som maatte formene sig at have Noget at fordre i Bogbinder Hans Holm Heide her af Rudkjøbing, hans til Skifterettens Behandling opgivne Boe, til med deres Paastande at fremkomme, og saadant deres havende Krav, inden foreskrevne TidsForløb, for undertegnede Skifteforvalter at anmelde og beviisliggjøre; hvilket herved endvidere bekjendtgjøres. Rudkjøbing Byefogedcontoir den 30 Januar 1835. Schmidten.
Odense Adresse-Contoirs Efterretninger, 1835-02-03
64 Aargang. Ne 21. Flitts Fyens Kongelig allene privilegerede. Adresse-Avis og Avertissementstidende. Forsendes med Brevposten, overalt i de danske Stater. Redigeres, trykkes og udgives i Odense. af Søren Hempel, Kancellieraad. Tirsdagen. 3 Februar 1835. Jndhold. Frankerig (Talleyrands Svagelighed). Schweitz. Amerika (Opdaget Sammensværgelse i Bogota). Uden¬
Odense Adresse-Contoirs Efterretninger, 1835-02-03
landske Blandinger. - Fædrelandet. Kongehuset. Blandinger. Odense.
Odense Adresse-Contoirs Efterretninger, 1835-02-03
Frankerig. Bladene vedblive at ivre imod den russisk pohlske Liqvidation, og efter Koureren har denne Sag bevæget Statsraads=Præsidenten, Marskal Mortier til, indstændigen at gjentage sin tidligere Ansøgning om at aftræde fra denne Post, da han ret vel indseer, hvor lidet passende det er for en Kabinets=Præsident, at see sig reduceret til fuldkommen Taushed ved et egentligt Kabinets=Spørgsmaal. Forgjæves havde Hr. Thiers tilbudt ham, at skrive en Tale for ham; dog haaber Man, at det vil lykkes Kongens personlige Bønner, ogsaa for dennesinde at faae ham til at opgive sit Forsæt, og formaae ham til, at holde ud til Kammer sessionens Slutning; han kunde da være sikker paa, at vorde afløst af Marskal Soult. - J Deputeertkammeret har nu Ex=Pairen Hertugen af Fitzjames, efterat han har indgivet sine fuldstændige Dokumenter, uden nogensomhelst Bemærkning erholdt Adgang som Deputeret, og uden videre aflagt Eden. Justitsministeren har forelagt Kammeret et Lovudkast angaaende Modificationer i Justitsvæsenet. Det gaaer især ud paa, at forkorte Processerne og formindske Omkostningerne ved disse.
Odense Adresse-Contoirs Efterretninger, 1835-02-03
Pairerne have nu ogsaa antaget Lovforslaget angaaende Bevilgelsen af 360,000 Fr. til en ny Retssal, med 98 Stemmer imod 43. En saa stærk Opposition imod et Regjerings forslag har Man endnu ikke bemærket i dette Kammer. Jblandt Komplot=Processens Dommere ville der altsaa i det mindste være 43, som ansee den hele Proces for uhensigtsmæssig. - Den 21 Januar tilendebragte Pairsretten, sine Kiendelser angaaende samtlige Anklagede fra Provindsialstæderne, med Undtagelse af de Fraværende; den har nu ialt frikiendt 92, og sat 81 under Tiltale, hvoriblandt Udgiverne af den Marseiller Tidende det souveraine Folk, Dhrr. Ombert og Mailleser, dog ikke for Presseforbrydelser, men for virkelig Deeltagelse i Komplottet. Den har derpaa begyndt med de Anklagede fra Hovedstaden, hvoriblandt ere de ved en Række politiske Processer allerede meget bekjendte Herrer Armand Marrast, Hoved=Redakteuren. af Tribune, Vignerte, Guinard, Cavaigaae, Kersoste, som tillige med 5 Andre ere anklagede for, ved Pressen at have opfordret til Oprør. Kun Cavaignac er fraværende de Øvrige sidde i Fængsel.
Odense Adresse-Contoirs Efterretninger, 1835-02-03
Fyrst Talleyrand, som igaar fyldte sit 81 Aar, er nu saa svag, at han ikke meere kan gaae; men maa bæres i og af Vognen. Naar han besøger Kongen, bæres han af to Betiente ind i dennes Kabinet. Man vil vide, at Regjeringen har givet befaling til, strax efter hans Død at lægge alle hans Papirer under Beslag; men paa den anden Side skal Fyrsten have været klog nok til, itide at sikkre de Papirer, som han ønsker offentliggjorte efter sin Død, imod denne Forholdsregel.
Odense Adresse-Contoirs Efterretninger, 1835-02-03
Ved et i Paris af 4de Arrondissement foretaget Valg paa et Medlem af Municipalraadet havde af 743 Stemmegivende 302 erklæret sig for Hr. Odillon Barrot, hvorimod af de ministerielle Kandidater Hr. Parquin kun havde 252 Stemmer, Hr. Care; 155 o. s. v. Men da Hr. OdillonBarrot dog ikke havde den absolute Pluralitet, maatte Valget foretages paany den næste Dag. Jmidlertid opbød Regjeringen Alt, for at hindre hans Valg, og Hr. Care opfordrede i Moniteuren sine Vælgere til at overdrage hans Stemmer til Hr. Parquin, som da ogsaa blev valgt med 441 Stemmer imod 344 for Hr. Odillon Barrot. Et andet Municipalvalg er derimod aldeles faldet ud imod Regjeringen. Hr. Crepu, ansvarhavende Udgiver af Tidenden Dauphinais, er nemlig, efterat han i Paris har udholdt til Maaneders Fangenskab, hvorpaa han frikiendtes af Pairsretten, under sit Fangenskab med stor Majoritet bleven valgt til Municipalraad i Grenoble, og i Raadets første Møde besluttedes, i Protokollen at indføre en Beklagelse over Hr. Crepus Fraværelse.
Odense Adresse-Contoirs Efterretninger, 1835-02-03
Schweitz. Paa Noterne fra de forskjellige Regjeringer har Præsidiet, Bern givet et Svar, som almindeligen findes mat og intetsigende, hvori det lover at retfærdiggjøre den Tillid, Man har sat til det. Jmidlertid var et saaledes undvigende Svar maaskee det bedste, som for Øieblikket kunde gives, da Man i Bern maa ønske at oppebie Enden paa den nuværende Krisis i Engelland, for Man vil give et definitivt Svar, hvorom Man desuden først maatte enes med de øvrige Kan toners Regjeringer. Man søger især at vinde Tid. – Redakteuren af den Schweitzerske Jagttager var bleven fængslet, fordi han, da hans Blad indeholdt en fortrolig Meddelelse angaaende den østerrigske Note, paa Forespørgsel vægrede sig ved at opgive, hvorfra han havde denne Meddelelse, hvortil han erklærede ikke at ville beqvemme sig uden efter en Retskjendelse. Jmidlertid er han efter 3 Dages Forløb bleven frigiven, da en Skriver, som uden at være tagen i Eed arbeidede for Kancelliet, har angivet sig selv som Med deleren.
Odense Adresse-Contoirs Efterretninger, 1835-02-03
Amerika. En Revolution har været sit Udbrud nær i Bogota. Den synes at have været bestemt til den 24 October; men dens Udbrud forhindredes Aftenen forud ved følgende Begivenhed: Den spanske General Jose Sarda, som for et Aar siden dømtes til Døden, men Aftenen for han skulde henrettes paa en vid underlig Maade undkom af Fængselet, havde siden den Tid levet skjult i Staden. Han synes at have været en af Hovedmændene for Sammensværgelsen. Den 23de om Aftenen blev han af en Mand, som i nogen Tid havde ladet som han indlod sig paa hans Planer, men opdagede Alt til Regjeringen, paa forrædersk Viis dræbt med et Pistolskud. Den 24de om Morgenen udstilledes hans Liig i Franciskanerdragt, som besynderligen kontrasterede imod hans virkeligen krigerske Figur og hans stærke, sorte Skjæg, udenfor Fængselet. En fortrolig Ven af Generalen, Lægen Morgallo, vilde undflye, men blev truffen af en Kugle, som knuste Skulderbladet. Man troer, at dette Saar vil gjøre Ende paa hans Liv. En Mængde Personer bleve strax fængslede; men Regjeringen, som er i Besiddelse af alle Details ved Sammensværgelsen, har strax i en Proklamation erklæret, at den vil handle ædelmodigt og kun straffe de Soldater, som have brudt deres Eed.
Odense Adresse-Contoirs Efterretninger, 1835-02-03
Udenlandske Blandinger. Storbrittannien. Da Hertugen af Leuchtenberg, som den 22 Januar indskibede sig i Falmouth, tog Afsked fra Hertugen af Wellington, overgav denne ham en pragtfuld Sabel af engelsk Arbeide, som Tegn paa sin Agtelse. Prindsen erkjendte i sin Tak "det smigrende, som ligger i, at sin Tidsalders største Kriger og hans Bedstefaders Medbeiler, gav ham et saadant Beviis paa sin Agtelse. Ordsproget: "den drukner ei, som hænges skal, har paany bekræftet sig. Efter en Bøxekamp i Slutningen af forrige Aar, i Bromborough, som bivaanedes af en stor Mængde af de lavere Klasser i Liverpool, vendte to Baade med 53 Personer tilbage over Floden Mersen. En pludselig Storm reiste sig, begge Baadene sank, og af de 58 bleve kun imellem. 10 og 20 reddede; men disse vare alle Lommetyve.
Odense Adresse-Contoirs Efterretninger, 1835-02-03
Frankerig. Deputeertkammerets nye Bibliothek indeholder nu 36,000 Bind. "Gazetten" giver et sørgeligt Malerie af Nationens moralske Tilstand: "Duel=Raseriet, Opløsning af alle Familiebaand, Theatrets Frækhed, Beskyttelse af Spillehusene, Egoismens Ophøielse til Grundsætning, Skamløsheden, ved Fornægtelse af al Religion, og det skjændige Børspil, give de fuldtgyldigste Beviser paa den almindelige Demoralisation i Frankerig."
Odense Adresse-Contoirs Efterretninger, 1835-02-03
Spanien. Fra Malaga meldes, at Viinhøsten kun har skjænket et lidet Udbytte, men Vinenes Qvalitet er for størstedelen falden godt ud.
Odense Adresse-Contoirs Efterretninger, 1835-02-03
Tydskland. Det Foretagende, at forbinde Donau med Main og Rhin nærmer sig sin Udførelse. Martinsstiftet i Erfurt har den 10 Novbr., paa Luthers Fødselsdag, feiret sin Stiftelsesdag, samt TrehundredeaarsFesten for den første i Trykken udkomne Bibeloversættelse af Luther. og Østerrig. J nogle Egne af Ungarn har Viinhøsten, været saa rig, at Man af Mangel paa Fade har indrettet Gjemmesteder til den i Jorden. Paa andre Steder har Man heldet den gamle Viin ud, for at give Plads for den nye. Vinen er bedre end 1811 Den ungarske Flække Ganz, hvor en Jldsvaade den 8 Septbr. f. A. ødelagde over 350 Huse, er den 19 Novbr. atter bleven hjemsøgt af en Brand, som lagde mange Huse, og den katholske Kirke i Aske. 18 Personer mistede Livet, hvoriblandt tre Jødebørn, som Man efter Branden fandt, ikke brændte, men frosne ihjel Amerika. Den kongel. danske Charge d'Affaires i de forenede Stater, Steen Bille, er den 18 Decbr. indtruffen til Washington.
Odense Adresse-Contoirs Efterretninger, 1835-02-03
Fædrelandet. Kongehuset. Med Deeltagelse erfares, at det blot er Følgerne af en Forkjolelse, der have nødsaget Hs. Majestæt Dronningen til at unddrage sig fra Deeltagelse i Festlighederne ved Hoffet i Anledning af Hs. Majestæt Kongens Fødselsdag. Jmidlertid tillod denne Upasselighed endnu ikke den 29 Januar Hs. Majestæt at bivaane Festforestillingen paa det kongel. Theater. Dog hædrede Hs. Maj. Kongen denne ved sin allerhøieste Nærværelse, og hilsedes af det talrigt forsamlede Publikum med Jubel, som atter gjenlød, efterat den af Hr. Prof. Heiberg forfattede Festsang var afsjungen, og da Hs. Majestæt efter Forestillingens Slutning forlod Theatret.
Odense Adresse-Contoirs Efterretninger, 1835-02-03
Jfølge Hs. Maj. Kongens Befaling beværtedes samtlige Elever i Garnisonsskolerne i Kjøbenhavn for Underofficerer og Børn paa Allerhøistsammes Fødselsdag med et godt Middagsmaaltid for 450 Voxne og Børn. Desuden uddeeltes til Eleverne 124 Stykker Linned, 124 Par Skoe, 124 Par Strømper, og desuden som Belønninger for Flid, og Opførsel 30 Halstørklæder, 12 Hvergarnskjoler og 12 Forklæder. Endvidere lod Hs. Maj. Dronningen i samme festlige Anledning 50 trængende Børn i Hovedstaden, opklæde.
Odense Adresse-Contoirs Efterretninger, 1835-02-03
Blandinger. Ved det nu endte Kieler Omslag skete Betalingerne i Almindelighed punktligt og Forretningerne gik raskt fra Haanden. Derimod klages over Omsætningen i den mindre Handel.
Odense Adresse-Contoirs Efterretninger, 1835-02-03
Efterat et Par ikke ubetydelige Kassedefekters Opdagelse hos kongelige Oppebørselsbetjente i tvende af Siellands Kjøbstæder for kort Tid siden havde tildraget sig Publikums Opmærksomhed, har denne i den sidste Uges Tid næsten udelukkende været sysselsat med et endnu mærkeligere Tilfælde af samme Art, som har fundet Sted i Hovedstaden. Kassereren ved en derværende offentlig Kasse har nemlig gjort sig usynlig, og tilligemed ham savnede Man ei allene Kassens kontante Beholdning; men ogsaa et betydeligt Obligationsbeløb. Af det sidste skal Man vel siden være kommen paa Spor efter Endeel; men de gjenfundne Obligationer vare allerede i Trediemands Eie, og Vedkommende skal have brugt den Forsigtighed, forinden Afhændelsen, deels ved fingeret Overdragelse til Jhændehaveren, deels ved at afrive det Blad, paa hvilket Man havde tegnet, at Obligationen tilhørte vedkommende Kasse og at supplere det med et til Ja klinet aldeles blankt Blad, at fjerne mulig Mistanke om uhjemlet Salg. Endeel af hine Statspapirer skulle ei have været noterede, som Kassens Eiendom, i Statsgjeldskontoirets Bøger. - Om den Forsvundnes Opholdsted har Man endnu kun høist usikkre Gisninger. Han har imidlertid, under Forevending af en Landtour, allerede forladt Hovedstaden den 20 eller 21 Jan., og den sande Grund til hans Bortfjernelse opdagedes først flere Dage efter, saa at han tør have havt tilstrækkelig Tid til at komme saa vidt, at han kan være in salvo. Flere Privatpersoner, der havde betroet eller laant ham Penge, tildeels kort for han forsvandt, skulle have lidt ikke ubetydelige Tab. Størrelsen af det Offentliges sandsynlige Tab ved ham angives forskjelligt; det vel for størstedelen tabte Obligationsbeløb er ialtfald meget betydeligt.
Odense Adresse-Contoirs Efterretninger, 1835-02-03
Odense. Ved Gravningen til en Vei omtrent midt overden saakaldte Nonnebanke=Plads her ved Odense er i disse Dage fundet tvende Liiggjemmer, hver i lang Fiirkant og opførte af røde Muursteen. J det ene vare kun enkelte Levninger af et Menneske=Skelet tilbage, i det andet derimod en Hovedskal med Tænder og andre Dele af en Beenrad; men af Klæder eller deslige fandtes slet intet. Derimod er nogle Skridt derfra opgravet adskillige Grundsteen og nogle Brosteen, hvoraf kan sluttes, at her nok har i sin Tid staaet et Nonnekloster. J forrige Efteraar blev nedenfor Banken, opgravet et velbevaret Christusbillede af Blye, som har været anbragt paa et Crucifix. Meddeelt.)